CELEX: 52022PC0111
Language: el
Date: 2022-03-18
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της μεικτής επιτροπής που συστάθηκε με τη συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας για τη σύνδεση των συστημάτων τους εμπορίας εκπομπών αερίων θερμοκηπίου, όσον αφορά την τροποποίηση των παραρτημάτων III και IV της συμφωνίας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 18.3.2022
            COM(2022) 111 final
            2022/0076(NLE)
            
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της μεικτής επιτροπής που συστάθηκε με τη συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας για τη σύνδεση των συστημάτων τους εμπορίας εκπομπών αερίων θερμοκηπίου, όσον αφορά την τροποποίηση των παραρτημάτων III και IV της συμφωνίας
            (Κείμενο που παρουσιάζει ενδιαφέρον για τον ΕΟΧ)
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικείμενο της πρότασης
            
            
               Η παρούσα πρόταση αφορά την απόφαση για τον καθορισμό της θέσης που πρέπει να ληφθεί εξ ονόματος της Ένωσης στο πλαίσιο της μεικτής επιτροπής που συστάθηκε με τη συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας για τη σύνδεση των συστημάτων τους εμπορίας δικαιωμάτων εκπομπών αερίων θερμοκηπίου ενόψει της τροποποίησης των παραρτημάτων III και IV της συμφωνίας.
            
            
               2.Πλαίσιο της πρότασης
            
            
               2.1.H συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας για τη σύνδεση των συστημάτων τους εμπορίας εκπομπών αερίων θερμοκηπίου
            
            
               Η συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας για τη σύνδεση των συστημάτων τους εμπορίας δικαιωμάτων εκπομπών αερίων θερμοκηπίου (στο εξής: συμφωνία) έχει ως στόχο τη σύνδεση του συστήματος εμπορίας δικαιωμάτων εκπομπών της ΕΕ (ΣΕΔΕ της ΕΕ) με το σύστημα της Ελβετίας, επιτρέποντας στα δικαιώματα που εκχωρούνται στο ένα σύστημα να αποτελούν αντικείμενο εμπορίας και να χρησιμοποιούνται για συμμόρφωση στο άλλο, πράγμα που θα διευρύνει τις ευκαιρίες για τον μετριασμό της κλιματικής αλλαγής. Η συμφωνία άρχισε να ισχύει την 1η Ιανουαρίου 2020.
            
            
               2.2.Μεικτή επιτροπή
            
            
               Η μεικτή επιτροπή, η οποία συστάθηκε δυνάμει του άρθρου 12 της συμφωνίας, είναι αρμόδια για τη διαχείριση της συμφωνίας και την εξασφάλιση της εφαρμογής της. Η μεικτή επιτροπή μπορεί να αποφασίζει την έγκριση νέων παραρτημάτων της συμφωνίας ή την τροποποίηση των υφιστάμενων παραρτημάτων. Μπορεί επίσης να εξετάζει τροποποιήσεις των άρθρων της συμφωνίας, να διευκολύνει την ανταλλαγή απόψεων σχετικά με την νομοθεσία των συμβαλλόμενων μερών και να προβαίνει σε αναθεωρήσεις της συμφωνίας.
            
            
               Η μεικτή επιτροπή είναι ένα διμερές όργανο αποτελούμενο από εκπροσώπους των συμβαλλόμενων μερών (της ΕΕ και της Ελβετίας). Οι αποφάσεις που λαμβάνει η μεικτή επιτροπή συμφωνούνται και από τα δύο συμβαλλόμενα μέρη.
            
            
               Στο άρθρο 13 παράγραφος 2 της συμφωνίας προβλέπεται ότι η μεικτή επιτροπή δύναται να αποφασίσει την έγκριση νέου παραρτήματος ή την τροποποίηση υφιστάμενου παραρτήματος της παρούσας συμφωνίας. Το άρθρο 8 παράγραφος 2 της συμφωνίας καθορίζει τους κανόνες σχετικά με τον τρόπο χειρισμού των ευαίσθητων πληροφοριών η μη επιτρεπόμενη δημοσιοποίηση των οποίων θα μπορούσε να προκαλέσει ποικίλης σοβαρότητας ζημία ή βλάβη προς το συμφέρον των συμβαλλομένων μερών της συμφωνίας συμπεριλαμβανομένων των κρατών μελών της Ευρωπαϊκής Ένωσης. Τέτοιου είδους πληροφορίες απαιτούν προστασία έναντι μη επιτρεπόμενης δημοσιοποίησης προς το συμφέρον ενός εκ των συμβαλλόμενων μερών όσον αφορά την ασφάλειά τους. Οι πληροφορίες αυτές φέρουν χαρακτηρισμό ευαισθησίας που έχει αποδοθεί από τα συμβαλλόμενα μέρη για την προστασία των ευαίσθητων πληροφοριών σύμφωνα με τις απαιτήσεις ασφάλειας, τα επίπεδα ευαισθησίας και τις οδηγίες που καθορίζονται στα παραρτήματα III και IV αντιστοίχως.
            
            
               Με την ανακοίνωση ασφαλείας C(2019) 1904 «Marking and handling of sensitive non-classified information» (Χαρακτηρισμός και χειρισμός ευαίσθητων μη διαβαθμισμένων πληροφοριών), η Ευρωπαϊκή Επιτροπή θέσπισε νέους χαρακτηρισμούς ασφαλείας που πρέπει να χρησιμοποιούν οι υπηρεσίες της. Δεδομένου ότι ένας χαρακτηρισμός είναι νομικά εκτελεστός μόνο εντός της Επιτροπής, συνιστάται να θεσπιστούν οι κατάλληλες ρυθμίσεις με τρίτα μέρη εκτός της Επιτροπής στην περίπτωση ανταλλαγής ευαίσθητων μη διαβαθμισμένων πληροφοριών με τα εν λόγω μέρη. Η συμφωνία για τη σύσταση της μεικτής επιτροπής και τον καθορισμό των καθηκόντων της παρέχει το αναγκαίο και αποτελεσματικό πλαίσιο για τον σκοπό αυτό.
            
            
               2.3.Η προς έκδοση πράξη της μεικτής επιτροπής
            
            
               Το 2022, κατά την πέμπτη συνεδρίαση ή νωρίτερα μέσω της γραπτής διαδικασίας σύμφωνα με το άρθρο 8 παράγραφος 4 του εσωτερικού κανονισμού της μεικτής επιτροπής
                  1
               , η μεικτή επιτροπή πρέπει να λάβει απόφαση σχετικά με την τροποποίηση των παραρτημάτων III και IV της συμφωνίας.
            
            
               Ο σκοπός της προς έκδοση πράξης είναι να αποκατασταθεί η συμβατότητα και η συνέπεια μεταξύ των νομικών κανόνων και της πρακτικής εφαρμογής τους με σκοπό την προστασία των ευαίσθητων πληροφοριών, ιδιαίτερα από μη επιτρεπόμενη δημοσιοποίηση ή απώλεια ακεραιότητας. Με την έγκριση της ανακοίνωσης ασφαλείας  C(2019) 1904, η Ευρωπαϊκή Επιτροπή τροποποίησε τους χαρακτηρισμούς ασφαλείας των ευαίσθητων μη διαβαθμισμένων πληροφοριών για την εσωτερική χρήση της Ευρωπαϊκής Επιτροπής. 
            
            
               Για τον σκοπό αυτό, τα παραρτήματα III και IV της συμφωνίας θα πρέπει να τροποποιηθούν για να αποκατασταθεί η συμβατότητα και η συνέπεια μεταξύ των νομικών κανόνων και της πρακτικής εφαρμογής τους και για να διαφυλαχθούν και να διασφαλιστούν περαιτέρω αποτελεσματικές και αποδοτικές ρυθμίσεις εργασίες και στις δύο πλευρές χωρίς τον κίνδυνο διακύβευσης των επιπέδων ασφαλείας.
            
            
               Η προς έκδοση πράξη θα καταστεί δεσμευτική για τα συμβαλλόμενα μέρη σύμφωνα με το άρθρο 13 παράγραφος 2 της συμφωνίας, το οποίο προβλέπει: «Η μεικτή επιτροπή δύναται να αποφασίσει την έγκριση νέου παραρτήματος ή την τροποποίηση υφιστάμενου παραρτήματος της παρούσας συμφωνίας». Επιπλέον, σύμφωνα με το άρθρο 12 παράγραφος 3 της συμφωνίας, οι αποφάσεις που λαμβάνει η μεικτή επιτροπή στις περιπτώσεις που προβλέπονται στην παρούσα συμφωνία είναι δεσμευτικές, μετά την έναρξη ισχύος τους, για τα συμβαλλόμενα μέρη. 
            
            
               3.Θέση που πρέπει να ληφθεί εξ ονόματος της Ένωσης
            
            
               Η απόφαση του Συμβουλίου βάσει της παρούσας πρότασης της Επιτροπής καθορίζει τη θέση της Ευρωπαϊκής Ένωσης όσον αφορά την απόφαση της μεικτής επιτροπής που πρέπει να ληφθεί για την τροποποίηση των παραρτημάτων III και  IV της συμφωνίας. 
            
            
               Το άρθρο 9 παράγραφος 2 της συμφωνίας ορίζει τα επίπεδα ευαισθησίας των ευαίσθητων πληροφοριών, τα οποία, σύμφωνα με το παράρτημα III της συμφωνίας, τα συμβαλλόμενα μέρη χρησιμοποιούν για να χαρακτηρίσουν τις ευαίσθητες πληροφορίες οι οποίες αποτελούν αντικείμενο χειρισμού και ανταλλαγής στο πλαίσιο της συμφωνίας. Το παράρτημα IV της συμφωνίας παρέχει τον ορισμό των επιπέδων ευαισθησίας του ΣΕΔΕ όσον αφορά τη διαβάθμιση των πληροφοριών ως προς την εμπιστευτικότητα και την ακεραιότητα.  
            
         
         
            
               Η ανάγκη ανταλλαγής ευαίσθητων μη διαβαθμισμένων πληροφοριών στο πλαίσιο της συμφωνίας με την άμεση σύνδεση ανάμεσα στα μητρώα που θεσπίστηκε με τη συμφωνία απαιτεί να διασφαλίζεται το απαραίτητο επίπεδο ασφάλειας για να ελαχιστοποιούνται οι κίνδυνοι απάτης, κατάχρησης ή εγκληματικής δραστηριότητας που σχετίζονται με τα μητρώα, αλλά και να αντιμετωπίζονται συναφή περιστατικά και να προστατεύεται η ακεραιότητα της σύνδεσης μεταξύ των μητρώων και των συνδεόμενων αγορών. Για τον σκοπό αυτό, η συμφωνία καθορίζει τα επίπεδα ευαισθησίας και προβλέπει τους σχετικούς κανόνες για τον χειρισμό των ευαίσθητων πληροφοριών στο πλαίσιο της συμφωνίας. Ορίζει ρητώς τους χαρακτηρισμούς ασφαλείας που πρέπει να χρησιμοποιούνται στο πλαίσιο της συμφωνίας, οι οποίοι είναι πανομοιότυποι με εκείνους που χρησιμοποιούνταν πριν από την έγκριση της ανακοίνωσης ασφαλείας C(2019) 1904. Ύστερα από την έγκριση της ανακοίνωσης ασφαλείας  C(2019) 1904, οι χαρακτηρισμοί ασφαλείας που εφαρμόζονται επί του παρόντος στην Ευρωπαϊκή Επιτροπή δεν αντιστοιχούν πλέον με εκείνους που ορίζονται στη συμφωνία και θα πρέπει να καταστούν εκ νέου συμβατές. Η ανακοίνωση ασφαλείας C(2019) 1904 συνιστά να επιτευχθεί συμφωνία με εξωτερικούς εταίρους αναλόγως. 
            
            
               Η ανάπτυξη μιας εύρυθμα λειτουργούσας διεθνούς αγοράς άνθρακα μέσω της από κάτω προς τα πάνω σύνδεσης των συστημάτων εμπορίας δικαιωμάτων εκπομπών αποτελεί μακροπρόθεσμο στόχο πολιτικής της ΕΕ και της διεθνούς κοινότητας, κυρίως ως μέσο για την επίτευξη των στόχων της συμφωνίας του Παρισιού για το κλίμα. Στο πλαίσιο αυτό, το άρθρο 25 της οδηγίας για τη θέσπιση συστήματος εμπορίας δικαιωμάτων εκπομπών της ΕΕ (ΣΕΔΕ της ΕΕ) επιτρέπει τη σύνδεση του ΣΕΔΕ της ΕΕ με άλλα συστήματα εμπορίας δικαιωμάτων εκπομπών, υπό την προϋπόθεση ότι είναι υποχρεωτικά, διαθέτουν απόλυτα ανώτατα όρια εκπομπών και είναι συμβατά, όπως συμβαίνει με το ελβετικό σύστημα. Ύστερα από την έναρξη ισχύος της συμφωνίας την 1η Ιανουαρίου 2020, η αποκατάσταση της συμβατότητας και της συνέπειας αποτελεί σημαντικό βήμα προς την υλοποίηση της συμφωνίας.
            
            
               4.Νομική βάση
            
            
               4.1.Διαδικαστική νομική βάση
            
            
               4.1.1.Αρχές
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
            
            
               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εν λόγω όργανο. Περιλαμβάνει επίσης πράξεις που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  2
               .
            
            
               4.1.2.Εφαρμογή στην προκειμένη περίπτωση
            
            
               Η μεικτή επιτροπή είναι όργανο που έχει συσταθεί δυνάμει του άρθρου 12 της συμφωνίας μεταξύ της Ευρωπαϊκής Ένωσης και της Ελβετικής Συνομοσπονδίας, για τη σύνδεση των συστημάτων τους εμπορίας εκπομπών αερίων θερμοκηπίου.
            
            
               Η πράξη την οποία καλείται να εγκρίνει η μεικτή επιτροπή είναι πράξη που παράγει έννομα αποτελέσματα. Η προς έκδοση πράξη θα είναι δεσμευτική βάσει του διεθνούς δικαίου σύμφωνα με το άρθρο 12 παράγραφος 3 της συμφωνίας μεταξύ της Ευρωπαϊκής Ένωσης και της Ελβετικής Συνομοσπονδίας για τη σύνδεση των συστημάτων τους εμπορίας εκπομπών αερίων θερμοκηπίου. 
            
            
               Η προς έκδοση πράξη δεν συμπληρώνει ούτε τροποποιεί το θεσμικό πλαίσιο της συμφωνίας.
            
            
               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
            
               4.2.Ουσιαστική νομική βάση
            
            
               4.2.1.Αρχές
            
            
               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προς έκδοση πράξης σε σχέση με την οποία λαμβάνεται θέση εξ ονόματος της Ένωσης. Εάν η προς έκδοση πράξη επιδιώκει διττό σκοπό ή έχει δύο συνιστώσες και εάν ένας από αυτούς τους σκοπούς ή μία από αυτές τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνον ουσιαστική νομική βάση, δηλαδή εκείνη που επιβάλλει ο κύριος ή πρωτεύων σκοπός ή συνιστώσα.
            
            
               4.2.2.Εφαρμογή στην προκειμένη περίπτωση
            
            
               Ο κύριος σκοπός και το περιεχόμενο της προς έκδοση πράξης αφορούν το περιβάλλον.
            
            
               Ως εκ τούτου, η ουσιαστική νομική βάση για την προτεινόμενη απόφαση είναι το άρθρο 192 παράγραφος 1 της ΣΛΕΕ.
            
            
               4.3.Συμπέρασμα
            
            
               Η νομική βάση της προτεινόμενης απόφασης θα πρέπει να είναι το άρθρο 192 παράγραφος 1 της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ.
            
         
         
            
               5.Δημοσίευση της προς έκδοση πράξης
            
            
               Δεδομένου ότι η πράξη της μεικτής επιτροπής θα τροποποιήσει τα παραρτήματα III και IV της συμφωνίας μεταξύ της Ευρωπαϊκής Ένωσης και της Ελβετικής Συνομοσπονδίας για τη σύνδεση των συστημάτων τους εμπορίας εκπομπών αέριων θερμοκηπίου, είναι σκόπιμο να δημοσιευθεί, μετά την έκδοση της, στην Επίσημη Εφημερίδα της Ευρωπαϊκής Ένωσης.
            
            
               2022/0076 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της μεικτής επιτροπής που συστάθηκε με τη συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας για τη σύνδεση των συστημάτων τους εμπορίας εκπομπών αερίων θερμοκηπίου, όσον αφορά την τροποποίηση των παραρτημάτων III και IV της συμφωνίας
            
            
               (Κείμενο που παρουσιάζει ενδιαφέρον για τον ΕΟΧ)
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 192 παράγραφος 1, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με τη σύνδεση των συστημάτων τους εμπορίας δικαιωμάτων εκπομπών αερίων θερμοκηπίου (στο εξής: συμφωνία) συνήφθη από την Ένωση με την απόφαση (ΕΕ) 2018/219 του Συμβουλίου
                  3
                και τέθηκε σε ισχύ την 1η Ιανουαρίου 2020. 
            
            
               (2)Σύμφωνα με το άρθρο 12 παράγραφος 3 της συμφωνίας, η μεικτή επιτροπή μπορεί να λάβει αποφάσεις οι οποίες είναι δεσμευτικές, μετά την έναρξη ισχύος τους, για τα συμβαλλόμενα μέρη.
            
            
               (3)Το 2022, κατά την πέμπτη συνεδρίαση της ή νωρίτερα μέσω γραπτής διαδικασίας σύμφωνα με το άρθρο 8 παράγραφος 4 του εσωτερικού κανονισμού της μεικτής επιτροπής
                  4
               , η μεικτή επιτροπή πρέπει να λάβει απόφαση σχετικά με την τροποποίηση των παραρτημάτων III και IV της συμφωνίας.
            
            
               (4)Είναι σκόπιμο να καθοριστεί η θέση που πρέπει να ληφθεί, εξ ονόματος της Ένωσης, στη μεικτή επιτροπή, δεδομένου ότι η απόφαση τροποποίησης των προσαρτημάτων III και IV της σύμβασης θα είναι δεσμευτική για την Ένωση.
            
            
               (5)Είναι σκόπιμο να αποκατασταθεί η συμβατότητα και η συνέπεια μεταξύ των νομικών κανόνων και της πρακτικής εφαρμογής τους με σκοπό την προστασία των ευαίσθητων πληροφοριών, ιδιαίτερα από μη επιτρεπόμενη δημοσιοποίηση ή απώλεια ακεραιότητας.
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση που πρέπει να ληφθεί εξ ονόματος της Ένωσης κατά την πέμπτη συνεδρίαση της μεικτής επιτροπής ή νωρίτερα με γραπτή διαδικασία, σύμφωνα με το άρθρο 8 παράγραφος 4 του εσωτερικού κανονισμού της μεικτής επιτροπής
                  5
               , θα βασίζεται στο σχέδιο πράξης της μεικτής επιτροπής που επισυνάπτεται στην παρούσα απόφαση.
            
            
               Άρθρο 2
            
         
         
            
               Η παρούσα απόφαση απευθύνεται στην Επιτροπή.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Απόφαση αριθ. 1/2019 της μεικτής επιτροπής που συστάθηκε με τη συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας για τη σύνδεση των συστημάτων τους εμπορίας δικαιωμάτων εκπομπών αερίων θερμοκηπίου, της 25ης Ιανουαρίου 2019, σχετικά με την έγκριση του εσωτερικού κανονισμού της, η οποία διατίθεται στη διεύθυνση 
                  https://ec.europa.eu/clima/system/files/2021-07/20191201_jc_dec_rop_en.pdf
                   και απόφαση (ΕΕ) 2018/1279 του Συμβουλίου, της 18ης Σεπτεμβρίου 2018 (ΕΕ L 239 της 24.9.2018, σ.8).
               
               
                  
                     (2)
                  
                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.
               
               
                  
                     (3)
                  
                        ΕΕ L 322 της 7.12.2017, σ. 3.
               
               
                  
                     (4)
                  
                        Απόφαση αριθ. 1/2019 της μεικτής επιτροπής που συστάθηκε με τη συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας για τη σύνδεση των συστημάτων τους εμπορίας δικαιωμάτων εκπομπών αερίων θερμοκηπίου, της 25ης Ιανουαρίου 2019, σχετικά με την έγκριση του εσωτερικού κανονισμού της, η οποία διατίθεται στη διεύθυνση  
                  https://ec.europa.eu/clima/system/files/2021-07/20191201_jc_dec_rop_en.pdf
                   και απόφαση (ΕΕ) 2018/1279 του Συμβουλίου, της 18ης Σεπτεμβρίου 2018 (ΕΕ L 239 της 24.9.2018, σ.8).
               
               
                  
                     (5)
                  
                        Απόφαση αριθ. 1/2019 της μεικτής επιτροπής που συστάθηκε με τη συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας για τη σύνδεση των συστημάτων τους εμπορίας δικαιωμάτων εκπομπών αερίων θερμοκηπίου, της 25ης Ιανουαρίου 2019, σχετικά με την έγκριση του εσωτερικού κανονισμού της, η οποία διατίθεται στη διεύθυνση 
                  https://ec.europa.eu/clima/system/files/2021-07/20191201_jc_dec_rop_en.pdf
                   και απόφαση (ΕΕ) 2018/1279 του Συμβουλίου, της 18ης Σεπτεμβρίου 2018 (ΕΕ L 239 της 24.9.2018, σ.8).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 18.3.2022
            COM(2022) 111 final
            
            ΠΑΡΑΡΤΗΜΑ
            της πρότασης ΑΠΟΦΑΣΗΣ ΤΟΥ ΣΥΜΒΟΥΛΙΟΥ
            για τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της μεικτής επιτροπής που συστάθηκε με τη συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας για τη σύνδεση των συστημάτων τους εμπορίας δικαιωμάτων εκπομπών αερίων θερμοκηπίου,
            όσον αφορά την τροποποίηση των παραρτημάτων III και IV της συμφωνίας
            
               
         
         
            
               ΑΠΟΦΑΣΗ ΑΡΙΘ. 1/2022 ΤΗΣ ΜΕΙΚΤΗΣ ΕΠΙΤΡΟΠΗΣ ΠΟΥ ΣΥΣΤΑΘΗΚΕ ΜΕ ΤΗ ΣΥΜΦΩΝΙΑ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΕΛΒΕΤΙΚΗΣ ΣΥΝΟΜΟΣΠΟΝΔΙΑΣ ΓΙΑ ΤΗ ΣΥΝΔΕΣΗ ΤΩΝ ΣΥΣΤΗΜΑΤΩΝ ΤΟΥΣ ΕΜΠΟΡΙΑΣ ΔΙΚΑΙΩΜΑΤΩΝ ΕΚΠΟΜΠΩΝ ΑΕΡΙΩΝ ΘΕΡΜΟΚΗΠΙΟΥ 
                  της ... 
                  όσον αφορά την τροποποίηση των παραρτημάτων ΙΙΙ και IV της συμφωνίας
            
            
               Η ΜΕΙΚΤΗ ΕΠΙΤΡΟΠΗ,
            
            
               Έχοντας υπόψη τη συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με τη σύνδεση των συστημάτων τους εμπορίας εκπομπών αερίων θερμοκηπίου
                  1
                (στο εξής: συμφωνία), και ιδίως το άρθρο 9 και το άρθρο 13 παράγραφος 2,
            
            
               Εκτιμώντας τα ακόλουθα:
            
            
               (1)Σύμφωνα με το άρθρο 9 παράγραφος 2 της συμφωνίας, οι ευαίσθητες πληροφορίες χαρακτηρίζονται σύμφωνα με το επίπεδο ευαισθησίας τους. 
            
            
               (2)Στο παράρτημα ΙΙΙ της συμφωνίας περιγράφεται ο τρόπος χαρακτηρισμού των ευαίσθητων πληροφοριών που αποτελούν αντικείμενο χειρισμού και ανταλλαγής στο πλαίσιο της συμφωνίας. Σύμφωνα με το εν λόγω παράρτημα τα συμβαλλόμενα μέρη πρέπει να χρησιμοποιούν τα επίπεδα ευαισθησίας για τον χαρακτηρισμό τέτοιων ευαίσθητων πληροφοριών.
            
            
               (3)Το παράρτημα IV της συμφωνίας ορίζει τα επίπεδα ευαισθησίας ΣΕΔΕ και καθορίζει το γενικό επίπεδο ευαισθησίας των πληροφοριών. 
            
            
               (4)Ο χαρακτηρισμός και ο ανάλογος χειρισμός των πληροφοριών είναι πράξεις σημαντικές για να διασφαλίζεται το αναγκαίο επίπεδο εμπιστευτικότητας των πληροφοριών ώστε να αποτρέπεται η ζημία που προκαλείται από τη μη επιτρεπόμενη δημοσιοποίηση πληροφοριών.
            
            
               (5)Με την ανακοίνωση ασφαλείας C(2019) 1904, η Ευρωπαϊκή Επιτροπή τροποποίησε τους χαρακτηρισμούς ασφαλείας των ευαίσθητων μη διαβαθμισμένων πληροφοριών για εσωτερική χρήση της Ευρωπαϊκής Επιτροπής. Η Ευρωπαϊκή Επιτροπή πρότεινε να καταρτιστεί συμφωνία με τους εξωτερικούς εταίρους στην οποία θα παρατίθενται οι οδηγίες χειρισμού για όλες τις πληροφορίες που ανταλλάσσουν μεταξύ τους. 
            
            
               (6)Για να διασφαλιστεί η συνέπεια στην εφαρμογή των χαρακτηρισμών ασφαλείας που παρατίθενται στα παραρτήματα III και ΙV της συμφωνία, η μεικτή επιτροπή μπορεί να τροποποιήσει τα εν λόγω παραρτήματα σύμφωνα με το άρθρο 13 παράγραφος 2 της συμφωνίας.
            
            
               (7)Κατά την 3η συνεδρίασή της στις 26 Νοεμβρίου 2020, η μεικτή επιτροπή ενέκρινε τις οδηγίες χειρισμού σύμφωνα με το παράρτημα ΙΙΙ της συμφωνίας και όπως αναφέρεται στο άρθρο 8 παράγραφος 2 της συμφωνίας.
            
            
               (8)Η ομάδα εργασίας που συγκροτήθηκε με τις αποφάσεις 1/2020 και 2/2020 της μεικτής επιτροπής πρότεινε, σύμφωνα με την εντολή που της δόθηκε με τις δύο ανωτέρω αποφάσεις, να τροποποιηθούν οι οδηγίες χειρισμούς για να διασφαλιστεί η συνεπής εφαρμογή των χαρακτηρισμών ασφαλείας. 
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Τα παραρτήματα ΙΙΙ και IV της συμφωνίας αντικαθίστανται από το παράρτημα της παρούσας απόφασης.
            
            
               Άρθρο 2
            
            
               Η παρούσα απόφαση αρχίζει να ισχύει από την ημέρα της έκδοσής της.
            
            
               Συντάχθηκε στην αγγλική γλώσσα στ..[Βρυξέλλες] [Βέρνη] στις/την [xx 2022].
            
            
               Για τη μεικτή επιτροπή
            
         
         
            
                     
                  
                  
                     
                  
                  
                     
                  
               
                     
                        Ο/Η Γραμματέας για την Ευρωπαϊκή Ένωση
                     
                  
                  
                     
                        Ο/Η Πρόεδρος
                     
                  
                  
                     
                        Ο/Η Γραμματέας για την Ελβετία
                     
                  
               
               ΠΑΡΑΡΤΗΜΑ
            
            
               ΠΑΡΑΡΤΗΜΑ III
            
            
               ΕΠΙΠΕΔΑ ΕΥΑΙΣΘΗΣΙΑΣ ΚΑΙ ΟΔΗΓΙΕΣ ΧΕΙΡΙΣΜΟΥ
            
            
               Τα συμβαλλόμενα μέρη συμφωνούν να χρησιμοποιούν τα ακόλουθα επίπεδα ευαισθησίας για τη σήμανση των ευαίσθητων πληροφοριών που αποτελούν αντικείμενο χειρισμού και ανταλλαγής στο πλαίσιο της παρούσας συμφωνίας:
            
            
               Για τον σκοπό αυτό, οι χαρακτηρισμοί που καθορίζονται στο άρθρο 9 παράγραφος 2 της συμφωνίας εφαρμόζονται ως εξής: 
            
            
               —  ο χαρακτηρισμός ΣΕΔΕ Limited εφαρμόζεται στην ΕΕ ως «SENSITIVE: ETS Joint Procurement»· στην Ελβετία ως «LIMITED: ETS»
            
            
               ― ο χαρακτηρισμός ΣΕΔΕ Sensitive εφαρμόζεται στην ΕΕ και στην Ελβετία ως «SENSITIVE: ETS»
            
            
               ― ο χαρακτηρισμός ΣΕΔΕ Critical εφαρμόζεται στην ΕΕ και στην Ελβετία ως «SPECIAL HANDLING: ETS Critical»
            
            
               Πληροφορίες που φέρουν τον χαρακτηρισμό «SPECIAL HANDLING: ETS Critical» είναι πιο ευαίσθητες από τις πληροφορίες που φέρουν τον χαρακτηρισμό «SENSITIVE: ETS», οι οποίες με τη σειρά τους είναι πιο ευαίσθητες από τις πληροφορίες που φέρουν τον χαρακτηρισμό «SENSITVE: ETS Joint Procurement» στην Ευρωπαϊκή Ένωση ή «LIMITED: ETS» στην Ελβετία.
            
            
               Τα συμβαλλόμενα μέρη συμφωνούν να αναπτύξουν οδηγίες χειρισμού με βάση την πολιτική διαβάθμισης πληροφοριών ΣΕΔΕ που ήδη εφαρμόζει η Ένωση και με βάση το διάταγμα για την προστασία των πληροφοριών (IPO) και τον ομοσπονδιακό νόμο για την προστασία των δεδομένων (FADP) που ισχύουν στην Ελβετία. Οι εν λόγω οδηγίες χειρισμού υποβάλλονται στη μεικτή επιτροπή προς έγκριση. Μετά την έγκριση, ο χειρισμός όλων των πληροφοριών γίνεται ανάλογα με το επίπεδο ευαισθησίας τους σύμφωνα με τις προαναφερόμενες οδηγίες χειρισμού.
            
            
               Σε περίπτωση διαφορετικής εκτίμησης του επιπέδου ευαισθησίας μιας πληροφορίας από τα συμβαλλόμενα μέρη, εφαρμόζεται το υψηλότερο επίπεδο ευαισθησίας.
            
            
               Η νομοθεσία κάθε συμβαλλόμενου μέρους περιλαμβάνει ισοδύναμες βασικές απαιτήσεις ασφαλείας για τα ακόλουθα βήματα χειρισμού, λαμβάνοντας υπόψη τα επίπεδα ευαισθησίας ΣΕΔΕ:
            
            
               ― Παραγωγή εγγράφου
            
            
               ― Πόροι
            
            
               ― Επίπεδο ευαισθησίας
            
            
               ― Αποθήκευση
            
            
               ― Ηλεκτρονικό έγγραφο σε δίκτυο
            
            
               ― Ηλεκτρονικό έγγραφο σε τοπικό περιβάλλον
            
            
               ― Υλικό έγγραφο
            
         
         
            
               ― Ηλεκτρονική διαβίβαση
            
            
               ― Σταθερό και κινητό τηλέφωνο
            
            
               ― Φαξ
            
            
               ― Μήνυμα ηλεκτρονικού ταχυδρομείου
            
            
               ― Διαβίβαση δεδομένων
            
            
               ― Υλική διαβίβαση
            
            
               ― Προφορικά
            
            
               ― Προσωπική παράδοση
            
            
               ― Μέσω ταχυδρομείου
            
            
               ― Χρήση
            
            
               ― Επεξεργασία με εφαρμογές ΤΠ
            
            
               ― Εκτύπωση
            
            
               ― Αντιγραφή
            
            
               ― Διαγραφή από μόνιμη τοποθεσία
            
            
               ― Διαχείριση πληροφοριών
            
            
               ― Τακτική αξιολόγηση διαβάθμισης και αποδεκτών
            
            
               ― Αρχειοθέτηση
            
            
               ― Διαγραφή και καταστροφή
            
            
               
            
               ΠΑΡΑΡΤΗΜΑ IV
            
         
         
            
               ΟΡΙΣΜΟΣ ΤΩΝ ΕΠΙΠΕΔΩΝ ΕΥΑΙΣΘΗΣΙΑΣ ΤΟΥ ΣΕΔΕ
            
            
               A.1 – Διαβάθμιση πληροφοριών ως προς την εμπιστευτικότητα και την ακεραιότητα
            
            
               Ως εμπιστευτικότητα νοείται η εμπιστευτική φύση των πληροφοριών ή του συνόλου ή μέρους ενός συστήματος πληροφόρησης (όπως οι αλγόριθμοι, τα προγράμματα και η τεκμηρίωση), στις οποίες η πρόσβαση περιορίζεται σε εξουσιοδοτημένα πρόσωπα, φορείς και διαδικασίες.
            
            
               Ως ακεραιότητα νοείται η εγγύηση ότι το σύστημα πληροφόρησης και οι επεξεργασθείσες πληροφορίες μπορούν να τροποποιούνται μόνο με εκούσιες και νόμιμες ενέργειες, καθώς και ότι το σύστημα παράγει το αναμενόμενο αποτέλεσμα με ακρίβεια και πληρότητα.
            
            
               Για κάθε πληροφορία ΣΕΔΕ που θεωρείται ευαίσθητη, πρέπει να εξετάζεται η πτυχή της εμπιστευτικότητας από τη σκοπιά των δυνητικών επιπτώσεων σε επίπεδο επιχείρησης σε περίπτωση δημοσιοποίησης της εν λόγω πληροφορίας και η πτυχή της ακεραιότητας πρέπει να εξετάζεται από τον πιθανό αντίκτυπο όταν η εν λόγω πληροφορία είναι ακούσια τροποποιημένη, μερικώς ή ολικώς κατεστραμμένη.
            
            
               Ο βαθμός εμπιστευτικότητας της πληροφορίας και το επίπεδο ακεραιότητας ενός πληροφοριακού συστήματος αξιολογούνται με βάση τα κριτήρια του τμήματος A.2. Πρόκειται για αξιολόγηση του γενικού επιπέδου ευαισθησίας της πληροφορίας με τη βοήθεια του πίνακα αντιστοίχισης που παρατίθεται στο τμήμα A.3
            
            
               A.2 – Διαβάθμιση πληροφοριών ως προς την εμπιστευτικότητα και την ακεραιότητα
            
            
               A.2.1– «χαμηλής» εμπιστευτικότητας/ακεραιότητας
            
            
               Η διαβάθμιση αυτή δίνεται σε κάθε πληροφορία σχετική με το ΣΕΔΕ της οποίας η δημοσιοποίηση σε μη εξουσιοδοτημένα πρόσωπα και/ή η απώλεια ακεραιότητας ενδέχεται να προκαλέσει ήπια βλάβη στα συμβαλλόμενα μέρη ή σε άλλους φορείς και η οποία εν συνεχεία είναι πιθανό:
            
            
               ― να επηρεάσει σε ήπιο βαθμό τις πολιτικές ή διπλωματικές σχέσεις,
            
            
               ― να πλήξει σε τοπικό επίπεδο την εικόνα ή τη φήμη των συμβαλλόμενων μερών ή άλλων φορέων,
            
            
               ― να φέρει σε δύσκολη θέση φυσικά πρόσωπα,
            
            
               ― να επηρεάσει το ηθικό/την παραγωγικότητα του προσωπικού,
            
            
               ― να προκαλέσει περιορισμένη οικονομική ζημία ή να διευκολύνει σε ήπιο βαθμό τον προσπορισμό αθέμιτου κέρδους ή ωφελήματος από φυσικά πρόσωπα ή εταιρείες,
            
            
               ― να επηρεάσει σε ήπιο βαθμό την αποτελεσματική ανάπτυξη ή λειτουργία των πολιτικών των συμβαλλόμενων μερών,
            
            
               ― να επηρεάσει σε ήπιο βαθμό την πρέπουσα διαχείριση των συμβαλλόμενων μερών και των δραστηριοτήτων τους.
            
            
               A.2.2 – «μεσαίας» εμπιστευτικότητας/ακεραιότητας
            
            
               Η διαβάθμιση αυτή δίνεται σε κάθε πληροφορία σχετική με το σύστημα εμπορίας εκπομπών της οποίας η δημοσιοποίηση σε μη εξουσιοδοτημένα πρόσωπα και/ή η απώλεια ακεραιότητας ενδέχεται να προκαλέσει βλάβη στα συμβαλλόμενα μέρη ή σε άλλους φορείς και η οποία εν συνεχεία είναι πιθανό:
            
            
               ― να προκαλέσει αναστάτωση στις πολιτικές ή διπλωματικές σχέσεις,
            
            
               ― να πλήξει την εικόνα ή τη φήμη των συμβαλλόμενων μερών ή άλλων φορέων,
            
         
         
            
               ― να προκαλέσει ταλαιπωρία σε φυσικά πρόσωπα,
            
            
               ― να προκαλέσει ως αποτέλεσμα την πτώση του ηθικού/της παραγωγικότητας του προσωπικού,
            
            
               ―να φέρει σε δύσκολη θέση τα συμβαλλόμενα μέρη ή άλλους φορείς στο πλαίσιο εμπορικών ή πολιτικών διαπραγματεύσεων με άλλους,
            
            
               ―να προκαλέσει οικονομική ζημία ή να διευκολύνει τον προσπορισμό αθέμιτου κέρδους ή ωφελήματος από φυσικά πρόσωπα ή εταιρείες,
            
            
               ―να επηρεάσει τη διερεύνηση εγκλημάτων,
            
            
               ―να προκαλέσει αθέτηση νομικών ή συμβατικών υποχρεώσεων σχετικά με την εμπιστευτικότητα των πληροφοριών,
            
            
               ―να επηρεάσει την ανάπτυξη ή λειτουργία των πολιτικών των συμβαλλόμενων μερών,
            
            
               ―να επηρεάσει την πρέπουσα διαχείριση των συμβαλλόμενων μερών και των δραστηριοτήτων τους.
            
            
               A.2.3 – «υψηλής» εμπιστευτικότητας/ακεραιότητας
            
            
               Η διαβάθμιση αυτή δίνεται σε κάθε πληροφορία σχετική με το σύστημα εμπορίας εκπομπών της οποίας η δημοσιοποίηση σε μη εξουσιοδοτημένα πρόσωπα και/ή η απώλεια ακεραιότητας ενδέχεται να προκαλέσει καταστροφική και/ή απαράδεκτη βλάβη στα συμβαλλόμενα μέρη ή σε άλλους φορείς και η οποία εν συνεχεία είναι πιθανό:
            
            
               ― να επηρεάσει αρνητικά τις διπλωματικές σχέσεις,
            
            
               ―να προκαλέσει σοβαρή ταλαιπωρία σε φυσικά πρόσωπα,
            
            
               ―να δυσχεράνει τη διατήρηση της επιχειρησιακής αποτελεσματικότητας ή της ασφάλειας των δυνάμεων των συμβαλλόμενων μερών ή άλλων εισφερόντων,
            
            
               ――να προκαλέσει οικονομική ζημία ή να διευκολύνει τον προσπορισμό αθέμιτου κέρδους ή ωφελήματος από φυσικά πρόσωπα ή εταιρείες,
            
            
               ― να συνιστά παράβαση των πρεπουσών δεσμεύσεων τήρησης της εμπιστευτικότητας πληροφοριών που έχουν δοθεί από τρίτους,
            
            
               ― να συνιστά παράβαση των θεσμοθετημένων περιορισμών ως προς την κοινολόγηση πληροφοριών
            
            
               ― να δυσχεράνει τη διερεύνηση ή να διευκολύνει τη διάπραξη σοβαρών εγκλημάτων
            
            
               ― να φέρει σε μειονεκτική θέση τα συμβαλλόμενα μέρη ή άλλους φορείς στο πλαίσιο εμπορικών ή πολιτικών διαπραγματεύσεων με άλλους,
            
            
               ― να παρεμποδίσει σοβαρά την αποτελεσματική ανάπτυξη ή λειτουργία των πολιτικών των συμβαλλόμενων μερών,
            
            
               ― να υπονομεύσει την πρέπουσα διαχείριση των συμβαλλόμενων μερών ή των δραστηριοτήτων τους.
            
         
         
            
               A.3 – Εκτίμηση επιπέδου ευαίσθητων πληροφοριών ΣΕΔΕ
            
            
               Αφού ολοκληρωθεί η διαβάθμιση των πληροφοριών ως προς την εμπιστευτικότητα και την ακεραιότητα όπως περιγράφονται στο τμήμα Α.2 και σύμφωνα με τα επίπεδα ευαισθησίας που περιγράφονται στο παράρτημα ΙΙΙ, καθορίζεται η ευαισθησία των πληροφοριών με βάση τον ακόλουθο πίνακα αντιστοίχισης:
            
            
                     
                        Διαβάθμιση εμπιστευτικότητας
                     
                     
                        Διαβάθμιση ακεραιότητας
                     
                  
                  
                     
                        Χαμηλή
                     
                  
                  
                     
                        Μεσαία
                     
                  
                  
                     
                        Υψηλή
                     
                  
               
                     
                        Χαμηλή
                     
                  
                  
                     
                        Χαρακτηρισμός ΕΕ: 
                        SENSITIVE: ETS Joint Procurement 
                           
                        Χαρακτηρισμός CH: 
                        LIMITED : ETS
                     
                  
                  
                     
                        SENSITIVE: ETS 
                     
                     
                        (ή
                        
                           (*)
                        
                     
                     
                        Χαρακτηρισμός ΕΕ: 
                        SENSITIVE: ETS Joint Procurement 
                           
                        Χαρακτηρισμός CH: 
                        LIMITED: ETS
                     
                     
                        )
                     
                  
                  
                     
                        SPECIAL HANDLING: ETS Critical
                     
                  
               
                     
                        Μεσαία
                     
                  
                  
                     
                        SENSITIVE: ETS 
                     
                     
                        (ή
                        
                           (*)
                        
                         
                     
                     
                        Χαρακτηρισμός ΕΕ: 
                        SENSITIVE: ETS Joint Procurement
                     
                     
                        Χαρακτηρισμός CH:  
                        LIMITED: ETS
                     
                     
                        )
                     
                  
                  
                     
                        SENSITIVE: ETS 
                     
                     
                        (ή
                        
                           (*)
                        
                          
                        SPECIAL HANDLING: ETS Critical
                     
                     
                        )
                     
                  
                  
                     
                        SPECIAL HANDLING: ETS Critical
                     
                  
               
                     
                        Υψηλή
                     
                  
                  
                     
                        SPECIAL HANDLING: 
                        ETS Critical
                     
                  
                  
                     
                        SPECIAL HANDLING: ETS Critical
                     
                  
                  
                     
                        SPECIAL HANDLING: ETS Critical
                     
                  
               
                     
                        (*)   
                     
                     
                        Πιθανή τροποποίηση προς αξιολόγηση κατά περίπτωση.
                     
                  
               
         
         
            
                  
                     (1)
                  
                        ΕΕ L 322 της 7.12.2017, σ. 3.